Sign in / Join .st0{fill:#34437F;} .st1{fill:#878787;} Friday, February 4, 2022 ikteb hawn… Fittex Għargħar qawwi jħalli numru ta' persuni mejta fl-Ekwador Minn talk.mt February 1, 2022 talk.mt Valanga kbira ta' tajn ikkawżata minn xita qalila ħalliet minn tal-inqas 11-il persuna mejtin ġewwa l-kapitali tal-Ekwador Quito. Din hija l-iktar xita qalila li laqtet lil dan il-pajjiż f'dawn l-aħħar 20 sena. Ammont kbir ta' tajn u ġebel niżlu mill-għolja tal-vulkan Pichincha, li jħares fuq il-belt ta' Quito. Dan wassal biex żona ta' rikreazzjoni u tmint idjar għerqu taħt it-tajn filwaqt li għadd ta' karozzi ġew imkaxrin. Apparti dawk mejtin, hemm minn tal-inqas 32 persuna li kellhom jingħataw kura l-isptar. Esperti tat-temp qalu li l-ammont ta' xita li niżlet f'din iż-żona tal-pajjiż kienet 40 darba iktar qawwija minn kemm kien imbassar. Is-Sin­dku tal-belt, Santiago Guarderas, qal li din kienet xita rekord li ilhom ma jaraw bħalha mill-2003. Huwa tenna li l-awtoritajiet qegħdin jippjanaw li jibagħtu l-armata biex jgħinu fl-operazzjonijiet ta' tiftix u salvataġġ. Artiklu preċedenti Theddida ta' bomba fi Smart City Artiklu li jmiss Jiżdiedu l-persuni li jfittxu s-servizzi taċ-ċentru tad-Detox